Angela Lansbury

Angela Brigid Lansbury (1925–2022) var en britisk skuespiller og sanger med en karriere som strakk seg over åtti år. Hun er blant annet kjent som den nysgjerrige krimforfatteren og etterforskeren Jessica Fletcher i CBS' TV-serie Jessica Fletcher fra 1984 til 1996. Hun spilte også heks i Disney-filmen Hokus Pokus Kosteskaft og hadde stemmen til fru Potts i Skjønnheten og udyret fra 1991.

 Oppvekst og voksenliv 
Lansbury var det første barnet til den engelske politikeren og forretningsmannen Edgar Lansbury og den irske skuespillerinnen Moyna Macgill. Hun hadde også tre søsken, Bruce og Edgar jr., som var tvillinger, og en halvsøster, Isolde «Zil» Donham, fra morens første ekteskap. Donham var en stund gift med den britiske skuespilleren Peter Ustinov. Bruce er TV-produsent og Edgar jr. er film, teater og TV-produsent. Lansburys far, Edgar Lansbury, døde av magekreft da hun var ni år. Hennes bestefar, George Lansbury, var partileder i Labour Party. Hun er i familie med den engelske animatøren og dukketeaterdirektøren Oliver Postgate og den australskfødte akademikeren og forfatteren Coral Lansbury, som er mor til den australske politikeren Malcolm Turnbull.

I 1945 giftet hun seg med Richard Cromwell, hun var da 19 og han 48. Ekteskapet varte ikke mer enn ett år; det viste seg nemlig at Cromwell var homofil.

I 1949 giftet hun seg med den britiskfødte skuespilleren og forretningsmannen Peter Shaw. De var gift i 54 år til Shaw døde i januar 2003. De fikk to barn sammen. Anthony Shaw, som var produsent i hennes TV-serie, Murder, She Wrote. Han er fortsatt i TV-bransjen. Hennes datter Deirdre er, sammen med sin mann, restauratører i West Los Angeles. Hun var også stemor til David Shaw, hennes manns sønn.

Lansburys nevø, David Lansbury, er gift med den amerikanske skuespilleren Ally Sheedy.

 Utmerkelser 
Lansbury ble utnevnt til Commander (CBE) of the Order of the British Empire av Elisabeth II av Storbritannia i 1994.London Gazette: no. 53696, page 26. Accessed 3 May 2009. I 2014 ble hun forfremmet til kommandørdame (DBE) av samme orden.The New Year Honours List 2014 – Higher Awards, gov.uk. Hun ble derved adlet og fikk rett til å føre tiltaleformen dame foran sitt navn.

 Tony Awards 
Angela Lansbury har vunnet fem Tony Awards.
 1966 – Beste kvinnelige hovedrolle i en musikal for Mame
 1969 – Beste kvinnelige hovedrolle i en musikal for Dear World 
 1975 – Beste kvinnelige hovedrolle i en musikal for Gypsy
 1979 – Beste kvinnelige hovedrolle i en musikal for Sweeney Todd
 2009 – Best Featured Actress in a Play for Blithe Spirit

 Filmografi (utvalg) 
1944 – Gasslys
1945 – Bildet av Dorian Gray
1962 – Ruterdame dreper
1965 – Jean Harlow – den platinablonde
1971 – Hokus Pokus Kosteskaft
1978 – Mord på Nilen

 Referanser 

 Eksterne lenker 



  Angela Lansbury Archive of American Television Interview spilt inn 15. september 1998

Kategori:Engelske skuespillere
Kategori:Order of the British Empire (KBE/DBE)
Kategori:Oscar-vinnere
Kategori:Grammy Award-vinnere
Kategori:Tony Award-vinnere
Kategori:Hollywood Walk of Fame
Kategori:Personer fra London
Kategori:Skuespillere innen dataspill
Kategori:Order of the British Empire (CBE)